U Selenči otvoren međunarodni projekat za razvoj organske proizvodnje - AgroSmart\nU Selenči otvoren međunarodni projekat za razvoj organske proizvodnje\npetak, 12. jula 2019.\nU projektu „Inovacije u sistemima organske hrane zarad održive proizvodnje i očuvanja životne sredine“ učestvuju Srbija, Hrvatska, Slovačka, Mađarska, Ukrajina i Poljska\nU Selenči, u Centru za koordinaciju i transfer primenjenih istraživanja u ekološkoj poljoprivredi, danas, 12. jula 2019, otvoren je međunarodni projekat finansiran iz Višegradskog fonda, koji će, primenom istraživačkih i inovativnih rešenja doprineti razvoju organske proizvodnje u Srbiji i regionu.\nU projektu pored Centra za koordinaciju i transfer primenjenih istraživanja u ekološkoj poljoprivredi (Eko agri centra), kao nosioca celog posla, učestvuju partneri iz pet evropskih zemalja – Centar za razvoj ekološke proizvodnje Ivanovci iz Hrvatske, Nacionalni poljoprivredni centar iz Slovačke, Nacionalna botanička bašta Nacionalne akademije nauka Ukrajine, Istraživački institut organske poljoprivrede iz Mađarske i Asocijacije proizvođača voća iz Poljske.\n-Organska proizvodnja u Srbiji i regionu ima značajne potencijale i veliku šansu za razvoj, a za to je neophodna saradnja i usvajanje znanja i iskustava naših partnera, evropskih organizacija i naučno-istraživačkih institucija koje idu u korak sa poslednjim dostignućima u ovoj oblasti – poručio je predsednik Eko agri centra Jozef Gašparovski sa konferencije održane povodom zvaničnog otvaranja projekta.\nKonferenciji u Selenči prisustvovao je veliki broj organskih proizvođača, te predstavnici obrazovnih i naučnih ustanova i organizacija iz naše i nekoliko evropskih zemalja.\nPredstavnica tima koji rukovodi projektom „Inovacije u sistemima organske hrane zarad održive proizvodnje i očuvanja životne sredine“ Jelena Kovačević predstavila je partnere i zajedničke aktivnosti koje će trajati do juna 2020. godine.\nNaglasila je da je cilj projekta unapređenje razvoja inovativnih rešenja i konkurentnosti poljoprivrednika u Hrvatskoj i Srbiji, na osnovu isustava Mađarske, Slovačke, Ukrajine i Poljske. Po njenim rečima očekuje se da se zahvaljujući zajedničkim aktivnostima poveća sirovinska baza članica Eko agri centra i Centra za razvoj ekološke proizvodnje u Ivanovcima u Hrvatskoj, da se obezbede uslovi za kontinuitet snabdevanja tržišta, poveća konkurentnost i promoviše važnost istraživanja u ovoj oblasti.\nIzmeđu ostalog, planirano je i istraživanje u kojem će učestvovati stotinu istraživača, odnosno studenata iz Srbije i Hrvatske i 80 farmera, a poziv za predloge istraživanja biće otvoren 19. jula. Biće izabrano dvadeset radova koji podrazumevaju primenu novih naučnih i tehničkih dostignuća i moderne tehnologije, a istraživački poduhvati treba da traju najmanje jednu proizvođačku sezonu.\nOvaj projekat predstavlja zapravo nastavak saradnje organskih proizvođača koje okuplja centar u Selenči sa organizacijama u drugim zemljama.\nOsvrćući se na nedavno završen prekogranični projekat „Organik bridž“ u kojem su učestvovale Srbija i Hrvatska, Lidija Maurović Košćak, predstavnica Centra za razvoj ekološke proizvodnje iz Ivanovaca, podsetila je na to da je ova organizacija osnovana po modelu organizovanja poljoprivrednika u Selenči.\n-Upućeni smo jedni na druge i samo na makro nivou, koristeći dostignuća razvijenijih od nas, kada je o organskoj poljoprivredi reč, poput Mađarske, Slovačke i Poljske, možemo očekivati povećanje broja proizvođača, površina i konkurentnosti – kazala je Lidija Maurović Koščak.\nPomenimo, i Centar za koordinaciju i transfer primenjenih istraživanja u ekološkoj poljoprivredi je nastao kao rezultat evropskih projekata, a proizvođačima i istraživačima pruža usluge laboratorijskih analiza zemljišta, vlage, vazduha, proizvoda, kao i podršku pri sertifikaciji organskih proizvođača, proizvodnji organskog semena i rasada, edukaciji…


Na humanitarnom koncertu grupe "Revolt" i njenih prijatelja prikupljeno oko 46.000 dinara\nNaslovna Društvo Na humanitarnom koncertu grupe „Revolt“ i njenih prijatelja prikupljeno oko 46.000 dinara\nNa humanitarnom koncertu grupe „Revolt“ i njihovih gostiju Milice Ilić, Vuka Petrovića i Zorana Glišića, koji je u četvrtak, 16. maja održan u zaječarskom teatru , publika je zaista UŽIVALA UŽIVO kako je i glasio naziv koncerta.\nOd 216 humanih ljudi, poklonika ove vrste muzike, prikupljeno je 46.000 dinara, jer su osim kupovinom ulaznica posetioci mogli da doniraju i dodatna sredstva.\nNovac je prikupljen za pomoć porodicama, članovima Udruženja obolelih od cerebralne i dečije paralize – CDP Zaječar.\nOrganizatori humanitarnog koncerta bili su Narodno pozorište Timočke Krajine – Centar za kulturu „Zoran Radmilović“ i grupa „Revolt“.\nPrethodni tekstU zaječarskom muzeju održan koncert učenika Muzičke škole „Stevan Mokranjac“\nSledeći tekstPles maturanata u Zaječaru


PREDSEDNIK OPOVA (SNS) Delio pečene prasiće građanima\nPredsednik opštine iz redova SNS organizovao je humanitarnu akciju u kojoj je socijalno ugroženim porodicama delio božićne pečenice i kolače.\nU privatnoj inicijativi predsednika opštine Opova dr Zorana Tasića juče je pokrenuta božićna akcija u kojoj se socijalno ugroženim porodicama daruju božićne pečenice i kolači za ovaj veliki hrišćanski praznik.\nPredsednik opštine je organizovao akciju i pozvao privredne subjekte da svojim prilozima učestvuju u ovoj humanitarnoj akciji. Prikupljena su sredstva kojima je sprovedena nabavka, priprema i distribucija božićne trpeze za socijalno ugrožena domaćinstva, a pečenice i kolači biće uručivani i za katolički i za pravoslavni Božić, prenose lokalni mediji.\nZajedno sa predstavnicima Crkvenog odbora katoličke crkvene opštine, Zoran Tasić je sa svojim pomoćnikom Nebojšom Kovačevićem danas posetio i uručio božićni dar domaćinstvu Erne Kelemana u Opovu.\n– Ovaj znak pažnje od strane predsednika opštine zaista nam mnogo znači. Nas je pet u domaćinstvu, od toga dva penzionera, ujak i majka nisu zaposleni, ja sam na birou i tražim posao. Situacija nije najsjanija, nismo bili u mogućnosti da Božić proslavimo, ali sada nam je to ipak omogućeno, rekao je Erne keleman za Glas Opova.


Ljetni eko kamp 'Misli o prirodi' okupio oko 60 mladih iz cijele BiH @ StartBiH.ba\nGotovo 60 mladih iz cijele Bosne i Hercegovine, ljubitelji prirode te aktivisti za zaštitu prirode, proveli su protekli vikend, na Ljetnom kampu za mlade „Misli o prirodi!“ na Igmanu gdje su se zabavljali, upoznavali prirodu te produbljivali svoje znanje iz oblasti zaštite okoliša.\nLjetni kamp za mlade Centra za promociju civilnog društva (CPCD), održan u okviru projekta „Misli o prirodi!“ koji finansira Švedska, okupio je studente šumarstva, biologije, zaštite okoliša, ekologije, aktiviste za zaštitu okoliša, te one koji nisu direktno vezani za ovu struku, ali ih zaštita okoliša, kao možda i najvažnije pitanje našeg vremena, svakako zanima - saopćeno je iz CPCD.\nMladi iz Sarajeva, Mostara, Bihaća, Pala, Banovića, Zenice, Banje Luke i drugih dijelova Bosne i Hercegovine imali su priliku slušati predavanja stručnjaka koji su o zaštiti okoliša govorili iz različitih uglova.\nPosljednji dan kampa proveden je u potpunosti prirodi, a mladi aktivisti su, između ostalog, naučili kako se orijentisati u prirodi, kako koristiti kompas i druge alate te kako se snaći ukoliko se nekada zateknu u teškim planinskim uslovima.\nCentar za promociju civilnog društva, kroz projekat „Misli o prirodi!“, nastavit će s nizom aktivnosti usmjerenim prema mladima u cilju podizanja njihove svijesti te razvijanja znanja i vještina iz oblasti okoliša - navodi se u saopćenju.


Lideri EU postigli dogovor o imenovanju čelnika - Svet - Dnevni list Danas\nPočetna » Svet » Lideri EU postigli dogovor o imenovanju čelnika\nLideri EU postigli dogovor o imenovanju čelnika\nLideri Evropske unije (EU) postigli su dogovor o imenovanju čelnika u EU, među kojima će Nemica Ursula fon der Lejen voditi Evropsku komisiju, saopšteno je večeras u Briselu.\n2Piše: Beta-AFP 02. jula 2019. 20.00 Izmenjeno: 21.17\nEvropsku centralnu banku (EBC) vodiće Francuskinja Kristin Lagard, a na mesto predsednika Evropskog saveta biće Belgijanac Šarl Mišel.\nŠpanac Žozep Borelj zameniće Federiku Mogerini na mestu visokog predstavnika EU za spoljnu politiku i bezbednost.\nNemačka kancelarka Angela Merkel izjavila je danas se uzdržala od glasanja za Ursulu fon der Lajen na mesto predsednika Evropske komisije.\nTokom glasanja lidera 28 zemalja Evropske unije (EU), Ursula fon der Lajen je izabrana jednoglasno s jednim uzdržanim glasom, rekla je kancelarka novinarima posle samita u Briselu i dodala da je tako postupila zbog nemačkih izbornih pravila.\nNemačka kancelarka je pohvalila imenovanje Ursule fon der Lajen i dodala da je ona prva žena na čelu Evropske komisije navodeći da je to takođe prvi put da Nemačka u poslednje 52 godine dobije tu funkciju.\nImenovanje Nemice još treba da potvrdi Evropski parlament, a zvanično stupanje na dužnost je predvidjeno 1. novembra.\nLagard: Počastvovana sam imenovanjem na mesto predsednika ECB-a\nFoto: Beta/ Presidential Press Service via AP, Pool\nGeneralna direktorka Međunarodnog monetarnog fonda (MMF) Kristin Lagard izjavila je večeras da je počastvovana imenovanjem na mesto predsednika Evropske centralne banke (ECB).\n„S obzirom na to i uz konsultacije sa Odborom za etiku Upravnog odbora, odlučila sam da privremeno napustim fukciju generalne direktorke MMF-a tokom perioda imenovanja“, navela je ona na Tviteru.\nčelnici, Evropska unija\n02. jula 2019. u 20.26\nNormalna Europa ide dalje, Balkane Balkane moj. Bio si joj blizu, a sad nikad dalje.\nkemal sulic kaže:\n03. jula 2019. u 07.20\nNIKAD VAS CLAN NISTE REALNI PREMA GRADJANIMA SAMO DA PLACKATE GRADJANE


VAŽNO OBAVEŠTENJE Dopis MOS_KSS 30032020 – RKSCS – Regionalni košarkaški savez Centralna Srbija\nDate: 30 marta, 2020\ndostavljamo vam set dokumenata koje je neophodno dostaviti kancelariji KT KSS najkasnije do četvrtka 02.04.2020. godine., a shodno informaciji Ministarstva omladine i sporta, koji možete videti u nastavku imejla.Molimo vas da dopis 01_Dopis MOS_KSS 30032020 pročitate pažljivo.\nMolimo vas da popunite 011_UPITNIK RKS.\nOd velike je važnosti da SVI klubovi SVIH rangova takmičenja sa vašeg RKS- dobiju dokument 01_Dopis MOS_KSS 30032020 i dokument 012_UPITNIK KLUB.\nJoš jednom, molimo vas da tražene podatke dostavite što ranije a najdalje do 02.04.2020., kako bi KT KSS mogla da obradi podatke i pošalje ih MOS-u.\n01_Dopis MOS_KSS 30032020\nPrevious : Pismo FIBA nacionalnim Federacijama povodom pandemije COVID-19 virusa\nNext : Fizička priprema sudija i aktivosti za vreme vanrednog stanja


PD „Preslap“ uručio zahvalnicu portalu FAR za zajednički rad na unapređenju planinarskog sporta na jugu Srbije - Far\nPlaninarsko društvo „Preslap“ iz Niša uručilo je zahvalnicu Internet Portalu FAR za izuzetnu podršku aktivnostima PD „Preslap“, za zajednički rad na unapređenju planinarskog sporta i promovisanju prirodnih i kulturnih znamenitosti juga Srbije.\n„Ovo je veoma lep gest naših prijatelja i saradnika iz planinarskog društva `Preslap` sa kojima imamo odličnu saradnju. Ovo niško planinarsko društvo je izuzetno aktivno na polju promocije planinarskog sporta, ali i prirodnih i kulturnih vrednosti juga Srbije. Takođe, ono promoviše i dobrosusedske odnose Srbije i Bugarske i neguje prijateljstvo planinara iz Srbije i Bugarske, ali i planinara iz drugih zemalja.\nOvom prilikom im se u ime celokupne redakcije portala FAR zahvaljujem na saradnji i podršci, a posebno predsedniku Miroslavu Dokmanu, koji je jedan od najbližih saradnika naše medijske kuće i za koju je u poslednje dve godine napisao veliki broj putopisnih planinarskih reportaža i priča. Naša zajednička misija je promovisanje pravih vrednosti, gde spadaju i očuvanje prirode, flore i faune.“ – izjavio je odgovorni urednik FAR-a Petar Videnov.\nNovinar Petar Videnov dobitnik povelje Planinarskog društva „Preslap“ iz Niša Едвин Сугарев към ФАР: Бъдете все така обективни, точни и изпреварващи в отразяването на събитията Портал Фар – първият рожден ден Петър Виденов, главен редактор на Интернет Портал ФАР: Надявам се, че лъчите на светилника на ФАР осветлиха част от медийния мрак, в който се намираме\nДимитровградДипломаИнтернет Портал ФармедииНишПД ПреслапПланинарствосътрудничествоЦариброд


Čelsi i Valensija za šesnaestinu finala – Nadlanu.com\nČelsi i Valensija za šesnaestinu finala\nObjavljeno 5. dec 2011. / 11:27:51\nPrva faza fudbalske Lige šampiona u grupama E, F, G i H završiće se sutra utakmicama 6. kola.\nPlasman među 16 najboljih klubova u Evropi iz tih grupa već su obezbedili Barselona, Milan, APOEL, Arsenal i Bajer iz Leverkuzena.\nČelsi i Valensija u međusobnom duelu Grupe E , koji se igra u Londonu, odlučiće ko će pored Bajera u šesnaestinu finala. Oba kluba imaju po osam bodova, dok su Nemci vodeći na tabeli sa devet. Bajer se u poslednjem kolu sastaje sa poslednjeplasiranim Genkom u Belgiji.\nSusret Olimpika iz Marselja i Borusije Dortmund u Grupi F rešiće dilemu ko nastavlja takmičenje u Ligi šampiona, a ko se seli u Ligu Evropa.\nPrvo mesto obezbedio je Arsenal koji ima 11 bodova i sutra u Pireju rasterećen gostuje kod Olimpijakosa. Grci su treći na tabeli sa šest bodova, jednim manje od Olimpika, a dva više od Borusije.\nKiparski APOEL napravio je najprijatnije iznenađenje ove sezone i u konkurenciji Zenita, Porta i Šahtjora obezbedio sebi plasman u narednu rundu takmičenja.\nPitanje je samo da li će izabranici srpskog trenera Ivana Jovanovića biti prvi ili drugi u Grupi G.\nKiprani imaju devet bodova i u poslednjem 6. kolu igraju sa Šahtjorom na svom terenu. Ukrajincima taj duel rezultatski ne znači ništa, pošto su osvojili samo dva boda i nemaju šansu ni da nastave takmičenje u Ligi Evropa.\nUtakmica u Portu imaće mnogo veći značaj. Gostima iz Sankt Peterburga odgovara i nerešen rezultat da se plasiraju u narednu fazu, dok je Portugalcima neophodna pobeda. Zenit trenutno ima osam bodova, a Porto sedam.\nU Grupi H posle pobede Barselone u gostima kod Milana u prošlom kolu postalo je jasno da će aktuelni šampion Evrope nastaviti takmičenje sa prve pozicije Grupe H. Milan je zauzeo drugo mesto, dok će poslednje kolo odlučivati ko će se preseliti u Ligu Evropa.\nČeška Viktorija Plzenj ima četiri boda i biće sutra domaćin Milan, dok beloruski BATE Borisov ima dva boda i gostuje u Barseloni.\nSve utakmice počeće u 20.45, kao i one koje se u sredu budu igrale u 6. kolu grupa A, B, C i D.\nGrčka prekršila sporazum s Makedonijom\nPartizan zvanično u Ligi šampiona\nLIGA ŠAMPIONA: Barsa i PSŽ posle revanša u četvrtfinalu\nMančester siti preokretom do Liga kupa


Memlji Krasnići: Neprihvatljiva promena imena kosovske carine | Hronika\nPočetna strana > Hronika > Memlji Krasnići: Neprihvatljiva promena imena kosovske carine\nMemlji Krasnići: Neprihvatljiva promena imena kosovske carine\nPortparol Vlade Kosova Memlji Krasnići odbacio je kao neprihvatljive predloge iz Srbije da se Carina Kosova preimenuju u Euleks kosovske carine.\n"Kosovo je nezavisna i suverena država i Carina Kosova je institucija koja je predvidjena Ustavom i zakonima Kosova i funkcionisaće kao takva", rekao je Krasnići novinarima.\nKosovo, prema njegovim rečima, neće prihvatiti niti činiti bilo kakve kompromise ili ustupke koji se odnose na suverenitet.\nMinistar za Kosovo i Metohiju u Vladi Srbije Goran Bogdanović izjavio je tokom posete šefa UNMIK-a Lamberta Zanijerija Beogradu da je Srbija spremna za kompromis u ostvarivanju CEFTA sporazuma pod uslovom da se umesto pečata Carina Kosova, koristi pečast Euleks - Kosovo Carina.\nOd 1. decembra 2008. godine dotadašnje UNMIK carine su promenile naziv u Carina Kosova i od tog perioda Srbija je zabranila uvoz i tranzit robe sa Kosova na čijim je dokumentima pečat sa nazivom Carine Kosova.\n:\tMarko Đurić: Srbija i Ohajo potpisali Memorandum o razumevanju u oblasti obrazovanja


Mini krediti online Beli Manastir - Brzikrediti24\nMini krediti online Beli Manastir\nNepredviđeni troškovi su neprijatnost sa kojom smo se svi susreli, međutim mini krediti online Beli Manastir nude brzo, sigurno i jednostavno rješenje. Zahvaljujući ovim servisima, moguće je doći do hitno potrebnog novca bez odlaska u banku, čekanja u redovima i skupljanja gomile dokumenata.\nMini krediti online osim što su postali veoma popularni u Evropi i svijetu, dostupni su i u našoj zemlji i već su osvojili mnoge korisnike. Prema istraživanju koje je sprovela Agencija za bankarstvo pokazalo se da od 10.068 stanovnika koji žive u gradu Beli Manastir, 21% njih je koristilo mini kredite online. Usprkos predrasudama i skeptičnosti većina građana imala je pozitivno iskustvo kada su mini krediti online u pitanju.\nŠta znače tačno mini krediti i ko je najpovoljniji za Beli Manastir?\nNa našoj web stranici možete dobiti više informacija o ovom modernom načinu kreditiranja, kao i detaljnu ponudu mini kredita online Beli Manastir. Saznajte kako aplicirati za mini kredite online, koji period otplate izabrati i na šta treba obratiti pažnju.\nMikrokrediti Skradin – Pronađi sve potrebne informacije i apliciraj već danas\nSMS pozajmice novca Petrinja


Izvor: Radio Televizija Vojvodine, 29.Feb.2020, 01:25\nU Srbiji se ujutro u većem delu zemlje očekuje vedro vreme, mestimično uz slab mraz i kratkotrajnu maglu, a u toku dana pretežno sunčano i toplije, saopštio je Republički hidrometeorološki zavod Srbije (RHZS). U prvom delu dana duvaće slab i umeren, a na istoku Srbije i planinama povremeno i jak severozapadni vetar. Najniža temperatura od -4 do tri stepena, najviša od 10 do 15.\nU Novom Sadi ujutro slab mraz, a u toku dana pretežno sunčano i toplije. Vetar slab i umeren, ujutro severozapadni, u toku dana jugoistočni. Najniža temperatura oko 0, a najviša oko 13 stepeni.\nDo sredine naredne sedmice toplije, na planinama i u košavskom području vetrovito, Pojava kiše, a na visokim planinama snega očekuje...


Mađarska vlada nastavlja program razvoja u Vojvodini\nIzvor: Radio Televizija Vojvodine, 22.Nov.2019, 18:25\nMađarska vlada nastavlja program ekonomskog razvoja u Vojvodini. Danas je pokrenut osmi konkursni krug, koji obuhvata razvoj turizma i uvođenje novih tehnologija. Mađari u Vojvodini u ovom konkursnom krugu na raspolaganju imaju 20 miliona evra.\nProgram ekonomskog razvoja Vlada Mađarske je pokrenula 2016. godine na predlog Saveza vojvođanskih Mađara.\nU dosadašnjih sedam konkursnih krugova uspešno je konkurisalo više od 12 hiljada 500 vojvođanskih Mađara.\nIznos ostvarenih projekata je više od 32 milijarde dinara, od čega su preko konkursa obezbeđena bespovratna sredstva u visini od oko 17 milijardi dinara.\nOtvarajući dve nove investicije u Subotici i na Paliću, zamenik ministra...\nIzvor: Blic, 23.Nov.2019, 17:14


Refleksija zgrade Evropske komisije u Briselu na zgradi Saveta EU, ilustrativna fotografija\nNakon što je u Briselu predstavljen "non-paper" o primeni nove metodologije u pristupnim pregovorima za Srbiju i Crnu Goru, zvanični Beograd se nije oglašavao, dok u Crnoj Gori ocenjuju da je to pozitivan signal za pregovore.\nZorka Kordić, glavna pregovaračica Crne Gore sa EU, rekla je za Radio Slobodna Evropa (RSE) da će nova metodologija unaprediti dinamiku pregovora.\n„Uvjereni smo da bi prilika da se tokom portugalskog predsjedavanja Savjetu EU održi prva takozvana politička međuvladina konferencija bila važna zbog ukupnog stepena integracije naše zemlje i ključnih prioriteta u pregovorima, kao što je vladavina prava“, navela je Kordić u pisanoj izjavi.\nDodala je da će se Vlada Crne Gore posebno fokusirati na borbu protiv organizovanog kriminala i korupcije.\nKako se navodi u predlogu, nijedno novo poglavlje se neće moći zatvoriti pre nego što se ispune sva prelazna merila koja se tiču vladavine prava.\nMeđutim, Momčilo Radulović, iz nevladine organizacije Evropski pokret u Crnoj Gori, rekao je za RSE da pomenuti dokument daje više pitanja nego odgovora.\n„Čini mi se da te nejasnoće ne donose dobro procesu pregovora, već da se ostavlja puno više prostora za otežavanje, a ne olakšavanje priključivanja država Zapadnog Balkana Evropskoj uniji“, procenio je Radulović.\nCrna Gora je decembra 2010. postala kandidat za članstvo u EU, a pregovore je počela juna 2012. Do sada je otvorila sva 33 poglavlja, od čega su privremeno zatvorena tri. Srbija je u poslednje četiri godine od 35 poglavlja u pregovorima sa EU o članstvu otvorila 18, dok je dva privremeno zatvorila.\nKakve su reakcije u Srbiji?\nZvaničnici Srbije se 17. marta nisu javno oglašavali o dokumentu sa objašnjenjima o novoj metodologiji.\nMeđutim, njegovo predstavljanje usledilo je dve nedelje nakon što je premijerka Srbije Ana Brnabić, nakon sastanka putem video linka sa Varheljijem, zatražila u saopštenju da Srbija očekuje da dobije jasnije smernice nove metodologije i modalitete njene primene.\nBrnabić je tom prilikom ocenila da je Srbija u proteklom periodu postigla značajan napredak, naročito u oblasti vladavine prava, medijskih sloboda i zaštite novinara i u ekonomskoj sferi.\n"Srbija je prihvatila novu metodologiju, verujući da će omogućiti konkretniji i povoljniji način vođenja pregovora sa evropskim zvaničnicima", rekla je tada Brnabić.\nDragojlović: Uvezivanje napretka po oblastima\nNataša Dragojlović, koordinatorka Nacionalnog konventa Srbije o Evropskoj uniji, rekla je za RSE da revidirani način za pristupanje Srbije i Crne Gore Evropskoj uniji predstavlja učvršćivanje već zadatih pravila za države kandidate.\nOna je dodala da je logika nove metodologije uvezivanje napretka po oblastima, u koja su poglavlja sada tematski organizovana, sa evropskim fondovima za zemlje kadidate.\n“Ova veza mora da se uspostavi i to, kako vidimo, i kroz princip da bez napretka u klasteru vladavine prava ne može biti napredovanja ni u drugim poglavljima. To će verovatno biti uslov svih uslova i za pristup novcu koji se nalazi u tom investicionom programu”, navela je Dragojlović.\nEvropski komesar za proširenje Oliver Varhelji u oktobru je u Beogradu predstavio ekonomsko-investicioni plan za Zapadni Balkan, kroz koji EU u narednih 10 godina namerava da angažuje do 20 milijardi evra, prvenstveno za oblasti transporta, energetike, životne sredine, digitalne agende i privatnog sektora i omladine.\nTom prilikom Beogradu je predstavljen i redovan izveštaj EU o napretku ka članstvu, u kojem se potencira potreba reformi ka vladavini prava, u godini u kojoj Srbija nije otvorila nijedno poglavlje. U dokumentu EU sumirano je da Srbija ozbiljno kasni u ključnim oblastima, među kojima su najpre nezavisnost pravosuđa, borba protiv korupcije, organizovanog kriminala i sloboda medija.\nČinjenicu da u revidiranom načinu Evropska unija predlaže sankcionisanje ozbiljnih stagnacija ili nazadovanja u primeni reformi, Nataša Dragojlović komentariše stavom da se uslovno može reći da se uvode eventualne kaznene mere za candidate, iako je i do sada poglavlje 23 bilo takozvano blokirajuće.\n“I do sada je Evropska komisija imala mogućnost da obustavi pregovore sa Srbijom zato što nema napretka u vladavini prava. Ako cele kalendarske 2020. nije otvoreno nijedno novo poglavlje, onda to jeste sankcija, samo što se sada to eksplicitno kaže. Ostaje da se vidi da li to podrazumeva i neke druge mehanizme sankcionisanja, što će biti jasno kada bude objavljeno detaljno uputstvo koje čekamo”, navela je Dragojlović.\nPojasnila je i da ostaje okvir u kojem su Srbija i Crna Gora počele pregovore i da se sada otvaraju klasteri, a ne pojedinačna poglavlja.\n“Ukoliko Srbija pruži dokaze da zaista čini napore da se uspostavi vladavina prava onda će moći da otvara i druge klastere. Ali vladavine prava nema bez podele vlasti, koje nema bez demokratije, a vladavine predstavnika naroda nema bez slobodnih izbora. To je ono na čemu insistiraju Evropska komisija i države članice”, zaključila je Nataša Dragojlović.\nSrbija je u julu prošle godine donela odluku da prihvati novu pristupnu metodologiju, Crna Gora učinila je to u maju, dok su po njenom usvajanju u Briselu najviši evropski zvaničnici objavili da ona trasira put za otvaranje pregovora o pridruživanju sa Severnom Makedonijom i Albanijom.\nU martu 2012. Srbiji je dodeljen status kandidata za članstvo u Evropskoj uniji, a u januaru 2014. počeli su pristupni pregovori na političkom nivou.


Republikanac koji je glasao za opoziv Trampa izašao iz trke za Kongres 2022.\nARHIVA - Kongresmen Entoni Gonzales iz Ohaja govori u Vašingtonu 11. februara 2020.\nKongresmen Entoni Gonzales, jedan od destoro republikanaca u Predstavničkom domu koji su glasali za opoziv predsednika Donalda Trampa u januaru izjavio je u četvrtak da se neće ponovo kandidovati na izborima, zbog "toksične" atmosfere u stranci koja je i dalje pod velikim uticajem bivšeg predsednika.\nKongresmen iz Ohaja, koji je služio dva mandata, naglasio je da je želja da se više posveti porodici igrala značajnu ulogu u odluci, ali je priznao i da postoji težak politički scenario prema kojem bi morao da se takmiči protiv republikanskog kandidata koga podržava Tramp na stranačkim izborima sledeće godine.\n"Dok je moja želja da imam kompletniji porodični život u središtu moje odluke, takođe je tačno da je sadašnje stanje naše politike, a posebno toksična dinamika unutar naše stranke, značajan faktor u mojoj odluci", saopštio je kongresmen.\nGonazales je bio direktniji u intervjuu za Njujork tajms u četvrtak, u kome je Trampa napao kao "kancer naše zemlje", zato što je svoje pristalice motivisao da upadnu u Kapitol 6. januara.\n"Ne verujem da će on ikada više moći da bude predsednik", izjavio je za njujorški dnevnik.\nGonzales, 36-godišnji konzervativac, je prvi među republikancima u Predstavničkom domu koji su glasali za opoziv Trampa, koji je rešio da se povuče, umesto da izdrži sledeći ciklus primarnih izbora, koji će bez sumnje biti brutalan.\nTramp, koji je i dalje izuzetno uticajan u stranci, jasno je stavio na znanje da će neumorno raditi na tome da se poraze republikanci koji su glasali za njegovu smenu.\nMeđu njima je Liz Čejni, koja je izgubila lidersku poziciju u Predstavničkom domu kada je odbila da ublaži svoje kritike bivšeg predsednika.\nTramp je već saopštio da podržava svog bivšeg saradnika Maksa Milera koji se kandidovao za Gonzalesovo mesto u Kongresu.\nNekoliko demokrata u Predstavničkom domu je na Tviteru izrazilo podršku Gonzalesu nakon njegove objave.\nOn i drugi republikanci koji su glasali za opoziv Trampa "plaćaju cenu zato što su uradili ispravnu stvar", rekao je kongresmen Brendan Bojl. "Ali istorija će pokazati da su bili u pravu."


Februar 16, 2019 17:56\nPripadnici MUP-a demonstrirali su detekciju i uklanjanje eksplozivne naprave na automobilu koje se nalazilo u blizini štićenog objekta.\nNakon što je sumnjivo vozilo uočeno i slučaj prijavljen, pripadnici MUP-a izvršili su KD pregled, uzeti su uzorci za utvrđivanje prisutnih čestica eksploziva, a policijski pas je markirao eksplozivnu napravu.\nUz pomoć robota na baterijski pogon, eksploziv je prvo, nakon što je naprava proučena rendgenskim uređajem, vodenim topom za razbijanje nepoznatih naprava odvojen, čime je uklonjena opasnost.\nNa kraju vežbe, pripadnik MUP-a u zaštitnom odelu uklonio je eksploziv i preneo ga na bezbednu lokaciju radi daljeg kriminološkog uviđaja.\nMinistar Stefanović izjavio je da je današnjom vežbom želeo da ukaže na značaj pripadnika MUP-a i na to koliko je težak i važan posao ljudi koji rade u kontradiverzionim timovima.\n"Možda nisu uvek na prvim stranama u medijima i nisu uvek prvi koje prezentujemo, ali svojom hrabrošću i ogromnim zalaganjima, zaslužuju našu pažnju", rekao je Stefanović i istakao da su oni istinski i suštinski heroji.\n"Zahvaljujući njihovom radu, mi imamo garanciju bezbednosti naše zemlje", kazao je Stefanović i istakao da se tokom jedne godine izvrši između 4.500 i 5.500 diverzionih pregleda različitih vrsta, od kojih su neki i lažne dojave, ali da se to svaki put mora proveriti kao da se radi o pravoj eksplozivnoj napravi.\nNajavio je da će Ministarstvo unutrašnjih poslova i ove godine, kao i prošle, uložiti još novca u kupovinu nove opreme.\n"Delimično sam zadovoljan onim što smo uradili s nabavkom obuće, uniformi, vozila, ali sada želimo da idemo korak dalje. Želimo da naša policija tehnološki bude najsavremenije opremljena u čitavom regionu", kazao je ministar.\nStefanović je dodao da će se novac ulagati tako da bi se pomoglo da ti hrabri ljudi imaju više tehničke podrške, kako bi rizici po njihove živote bili što manji.\nKaže i da se trude da nabave što više robota koji mogu i samostalno da izvršavaju takve zadatke, ali ističe da se suštinski, bez čoveka koji je posvećen i dobro obučen, tako težak i složen zadatak ne može uspešno da obavi.\n"Nastavićemo i sa ulaganjem i kroz obuke i treninge", rekao je Stefanović i naveo da će se to raditi i u saradnji sa najrazvijenijim policijama u svetu, kako policijski pripadnici ne bi stradali prilikom izvršenja svog posla.\nKako je naveo, pripadnici ovih jedinica učestvuju i u uklanjanju eksplozivnih naprava koje su zaostale iz NATO bombardovanja, ali i iz Drugog svetskog rata.\n"Drago mi je da možemo da kažemo da svake godine poboljšavamo uslove, ne samo kada je u pitanju plata, kao što je pripadnicima ovih jedinica u ovoj godini povećana za 5.000, 6.000 dinara u odnosu na prethodnu, u kojoj im je isto povećana, ali moramo da radimo i na opremi, koja je važna da se zaštiti njihov život", rekao je Stefanović.\nUpitan za slučaj u Prijedorskoj ulici na Zvezdari, gde već 20 godina pod zemljom stoji jedna NATO granata, Stefanović je kazao da je taj slučaj jako težak i složen. Prema njegovim rečima, porodica koja je živela u kući koju je pogodila ta bomba prebačena je u alternativni smeštaj i danas ne živi tu.\n"Ta lokacija je složena, mora da se uradi veoma složen elaborat koji će koordinirati više državnih službi kako da se na bezbedan način ta bomba ukloni. To nije prosta stvar, postoje brojni rizici i za sada pretpostavljam da nije pronađen dovoljno dobar način da se bomba izvadi, a da se ne ugroze životi ljudi", naveo je Stefanović.\nDodao je da se pretpostavlja da se radi o bombi od 500 do 1.000 kilograma težine, kao i da se za sada još uvek ne zna na kojoj se dubini bomba nalazi.


Prvi sastanak nacionalne mreže učenja zalaganjem u zajednici - Kolping Društvo Srbije\nPrvi sastanak nacionalne mreže učenja zalaganjem u zajednici\nPRVI SASTANAK NACIONALNE MREŽE praktičara i zainteresovanih pojedinaca, organizacija i institucija koji su sproveli ili se interesuju za UČENJE ZALAGANJEM U ZAJEDNICI.\n„Od velikog značaja je razvijanje svesti učenika i nastavnika o društvenoj odgovornosti prema zajednici u kojoj žive. Proces učenja i obrazovanja, kao i svaka druga ljudska delatnost, podložna je promenama koje teže da tu delatnost unaprede i poboljšaju. Zahvaljujući modelu service learning-a, potencijalno inovativnoj nastavnoj metodi, uči se iz vlastitog iskustva primenjujući direktno stečena akademska znanja.“\nMetodologija učenja zalaganjem u zajednici nam daje neke od odgovora i rešenja na probleme u našem okruženju. Međutim, kako su škole sa dugogodišnjim stažom razvijale školske projekte učenja zalaganjem u zajednici, šta su učenici naučili, koje probleme zajednice rešili i kakvu podršku su imali u toku razvijanja ovih projekata svaka škola zna sa sebe.\nŽelimo da zajedno razgovaramo o praksi razvijanja školskih projekata koje primenjuju učenje zalaganjem u zajednici, da razmenimo iskustva i da postavimo zajedničku platformu saradnje koja će imati za cilj promociju, podršku i evaluaciju projekata razvijanja učenja zalaganjem u zajednici.\nPozivamo vas na Prvi nacionalni sastanak praktičara i zainteresovanih pojedinaca, organizacija i institucija koji su sproveli ili se interesuju za učenje zalaganjem u zajednici.\n· Razmena iskustva razvijanja projekata učenja zalaganjem u zajednici\n· Podrška tokom procesa prijave za Ragionalnu nagradu.\n· Prikupljanje informacija o potrebama praktičara tokom planiranja, primene i evaluacije iskustva učenja u lokalnoj zajednici\n· Uspostavljanje platforme za formiranje Nacionalne mreže Učenja zalaganjem u zajednici\nVreme i mesto sastanka: 23.06.2021. 13-14.15 časova, ZOOM platforma\nPrijave učešća na sastanku pronađite klikom na link.\nU nadi da imamo istu želju da razgovaramo i da učinimo nove korake u praksi primene učenja zalaganjem u zajednici,\nBojana Perić Prkosovački,\nsaradnica na projektu „Iskustveno učenje“


Vučić: Politika vešala ne može da pobedi politiku rada i budućnosti | Boom93\n„Oni na zapadu govore da sam kriv što Rusija ima veliku podršku u Srbiji, Rusima da sam izdajnik i da ću izdati Kosovo“, rakao je Vučić, navodeći da on isto govori i Briselu i Moskvi, pa ga zato i poštuju kao lidera koji čuva nezavisnost zemlje.\n„Ne vidim šta bi moglo ozbiljno da se razgovara sa nekim ko žene naziva fuksama“,rekao je Vučić.\nPominjući obraćanje pisca Marka Vidojkovića na sinoćnjem protestu u Beogradu, on je rekao da nema komentar osim što čoveka tako nešto šokira. „Nazivati ljudi na Pravnom fakultetu kriminalcima, i to bi da vlada i vodi zemlju“, rekao je Vučić.\nVidojković je navodeći da je završio Pravni fakultet Univerziteta u Beogradu, rekao da je ta visokoškolska ustanova „leglo neverovatnih ološa i što je paradoksalno, kriminala“.\nDeseti protest „1 od 5 miliona“ u Beogradu


nedelja, 13 septembar 2020 09:43\nDeca koja nisu progovorila, nerotkinje, oni sa bolovima u kičmi i zglobovima, migrenama, osobe sa raznim deformitetima... Prema tvrdnjama posetilaca, ali i igumanija ovog svetilišta, bezbroj je onih koji su ozdravili uz pomoć molitve i lekovite vode s izvora svetih apostola Petra i Pavla.\nDragomir Živković iz Slatine kaže, da nije ovog čudotvornog izvora, do sada bi sigurno umro.\nČitanjem molitve u ovom manastiru otac Gavrilo mnoge izlečio od neizlečivih bolesti.\n- Jednog dana roditelji su doveli paralizovanog sina kako bi mu iguman očitao molitvu spasenja. Posle molitve otac Gavrilo reče roditeljima da poste četiri puta godišnje, da sredom i petkom idu u crkvu i da se redovno pričešćuju. Oni su to i uradili, a dete je ubrzo prohodalo - tvrdi mati Evgenija.


Novo spajanje porodice u 2021. godini - Centar za zaštitu i pomoć tražiocima azila / Asylum Protection Center\nNovo spajanje porodice u 2021. godini\nKancelarija za azil Republike Srbije donela je u 2021. godine novo rešenje o spajanju porodice. Za razliku od slučaja spajanja porodice iz Avganistana od prošle godine, kada je u Srbiju došlo šestoro članova porodice državljanina Avganistana, ovaj put nije bilo prelazaka granice, već se radi o novorođenom detetu Libijske porodice. Libijska porodica je u Republici Srbiji dobila supsidijarnu zaštitu 2018. godine, a 2021. godine im se rodilo dete u Srbiji koje je, u skladu sa načelom jedinstva porodice i pravom na spajanje porodice iz Zakona o azilu i privremenoj zaštiti, dobilo isti status u Republici Srbiji kao i njegovi roditelji, odnosno supsidijarnu zaštitu.\nCentar za zaštitu i pomoć tražiocima azila ovom prilikom izražava zabrinutost zbog činjenice da je proces naturalizacije izbeglica u Republici Srbiji onemogućen iz razloga neusklađenosti propisa u oblasti azila, stranaca i državljanstva, te da ne postoji način da osobe kojima je priznato pravo na azil, podnesu zahtev za prijem u državljastvo i na taj način steknu državljanstvo Republike Srbije. Navedeno iz razloga jer osobe kojima je priznato pravo na azil ne mogu steći stalno nastanjenje u skladu sa Zakonom o strancima jer se taj zakon na njih ne primenjuje, a što je uslov za podnošenje zahteva za prijem u državljanstvo. Zakon o državljanstvu na drugi način ne reguliše uslove pod kojim osobe kojima je priznato pravo na azil mogu aplicirati za prijem u državljanstvo Republike Srbije.\nSa druge strane Vlada još uvek nije, u skladu sa Zakonom o azilu i privremenoj zaštiti, donela podzakonski akt kojim bi propisala uslove, način i postupak za naturalizaciju osoba kojima je priznato pravo na azil u Republici Srbiji, na koji način se krše prava izbeglica garantovana Ženevskom konvencijom o statusu izbeglica iz 1951. godine.\nVous êtes ici : Zašto žene i deca kao ciljna grupa Vesti Novo spajanje porodice u 2021. godini


HAPŠENJE U NOVOM SADU: Tri lica iza rešetaka, osumnjičeni za malverzacije\n04. 09. 2021. u 08:21\nPRIPADNICI Ministarstva unutrašnjih poslova, Odeljenja za borbu protiv korupcije - Odseka u Novom Sadu, u saradnji sa Poreskom upravom Ministarstva finansija i Posebnim odeljenjem za suzbijanje korupcije Višeg javnog tužilaštva u Novom Sadu, uhapsili su tri osobe osumnjičene da su malverzacijama stekle protivpravnu imovinsku korist u iznosu od 10.772.900 dinara.\nZbog postojanja osnova sumnje da je učinio krivična dela poreska prevara u vezi sa porezom na dodatu vrednost, poreska utaja i pranje novca uhapšen je S. K. (1988), odgovorno lice firme „Tina kompani - 2020“ iz Stare Pazove, dok se K.S. (1994) i M. S. (1992) terete da su učinili krivično delo pranje novca, kao i u pomaganju krivična dela poreska utaja i poreska prevara u vezi sa porezom na dodatu vrednost, saopštio je MUP.\nS. K. se sumnjiči da je, u nameri da sebi pribavi protivpravnu imovinsku korist, u periodu od juna 2020. godine do avgusta ove godine, u dogovoru sa K.S. i M. S., u nameri da izbegne plaćanje poreza, doprinosa ili drugih propisanih dažbina, nadležnoj Poreskoj upravi dao lažne podatke o stečenim prihodima svoje firme, pri čemu je izbegao plaćanje poreskih obaveza u iznosu od 2.617.175 dinara.\nNakon toga, S. K. je, kako se sumnja, izvršio konverziju novca koji potiče iz kriminalne delatnosti u nekretnine, u nameri da prikrije nezakonito poreklo imovine.\nUHAPŠEN LAŽNI POLICAJAC: Pronađeno gotovo 100.000 falsifikovanih dolara\n03. 09. 2021. u 21:43\nUHAPŠEN SRBIN (71) U VUKOVARU: Optužili ga da je počinio rati zločin u novembru 1991. godine\n03. 09. 2021. u 21:30\nSPREČEN ŠVERC UMETNIČKIM DELIMA: Na Batrovcima uhapšen Slovenac sa slikama van Goga i Bonara\n03. 09. 2021. u 16:55\nHAPŠENJE U NIKŠIĆU: Policija kod "komita" pronašla pun gepek gas maski, oružje i kokain\n03. 09. 2021. u 16:43 >> 16:44\nhapšenje Novi Sad pranje novca poreska prevara


komunalije Archives - Sremske Novine\nRedovna dezinfekcija Gradske plaže\nJavno komunalno preduzeće Komunalije, tokom prošle nedelje, počelo je sa redovnom dezinfekcijom Gradske plaže i dečijih igrališta u Sremskoj Mitrovici.\n– U skladu sa naredbom gradskog Štaba za vanredne situacije, vršimo preventivnu dezinfekciju svih javnih površina u gradu. Gradska plaža, sa svim mobilijarima se redovno dezinfikuje. Takođe, dezinfikuje se i kupališni deo, u skladu sa planom i programom održavanja Gradske plaže. Dezinfikuju se i dečija igrališta, a posebnu pažnju obraćamo na zdravstvene stanice, i svakodnevno vršimo dezinfekciju tih ustanova – istakao je Radoslav Jevremović, direktor mitrovačkog JKP Komunalije.\nSve površine u Gradu, dezinfikuju se natrijum-hipohloritom, koji se proizvodi u mitrovačkom JKP Vodovod.\n– Naši zaposleni, u saradnji sa Komunalnom policijom i inspekcijom upozoravaju građane na mere koje su propisane od strane republičkog Štaba za vanredne situacije, a odnose se na nošenje maski i držanje fizičke distance na samoj plaži i okolnim delovima – kaže Jevremović.\nUčenički radovi na brendiranom kamionu\nKao rezultat likovnog konkursa, u okviru projekta “Kroz kreativnost se izrazi, šta je kultura odlaganja otpada ti nam pokaži”, koji je u proteklom periodu organizovalo sremskomitrovačko JKP Komunalije, pobednički radovi učenika našli su se na kamionu za odvoz otpada, sa porukom i ciljem podizanja svesti građana.\nPromocija ovog, brendiranog, kamiona, održana je danas, na Trgu Ćire Milekića, a događaju su prisustvovali direktor JKP Komunalije Radoslav Jevremović i Nataša Laušević, učenica OŠ “Boško Palkovljević Pinki”, čiji nagrađeni rad se nalazi sa leve strane kamiona. Na desnoj strani istaknut je rad Anđele Lukić, učenice OŠ “Sveti Sava”.


SASTANAK BRAMERCA I TADIĆEVE “Poboljšati saradnju na istragama i procesuiranju zločina” | Srpska Info\nSASTANAK BRAMERCA I TADIĆEVE “Poboljšati saradnju na istragama i procesuiranju zločina”\nAutor: Srpskainfo 19.06.2019. 19:21 ➔ 19:24\nGlavni tužilac Međunarodnog rezidualnog mehanizma za krivične sudove Serž Bramerc sastao se danas u Sarajevu sa glavnim tužiocem Tužilaštva BiH Gordanom Tadić u okviru priprema za podnošenje redovnog polugodišnjeg izvještaja Savjetu bezbjednosti UN.\nTadićeva je ponovo izrazila želju za kontinuiranom i pojačanom saradnjom i podrškom iz Tužilaštva Mehanizma, a Bramerc je potvrdio spremnost njegove kancelarije da pruži traženu podršku radi ostvarivanja pravde za žrtve ratnih zločina.\nTužioci su razgovarali o potrebi hitnog poboljšanja saradnje na istragama i procesuiranju ratnih zločina, te o koracima preduzetim u vezi sa nastavkom dogovora postignutih na nedavno održanoj regionalnoj konferenciji tužilaca za ratne zločine u Beogradu.\nZaključeno je da veliki izazov predstavljaju bjegunci kojima je optužnice potvrdio Sud BiH, a koji žive slobodno u susjednim državama, saopšteno je iz Tužilaštva BiH.\nTužilaštvo BiH će intenzivirati napore u vezi sa prenosom optužnica u države u kojima optuženi mogu biti procesuirani, a Tužilaštvo Međunarodnog rezidualnog mahnizma za krivične sudove će obezbijediti potrebnu pomoć i olakšati proces prenosa predmeta, te praćenje napretka u predmetima.\nGlavni tužioci su razgovarali i o napretku koji je postiglo Tužilaštvo BiH, prepoznati su pozitivni rezultati, posebno u podizanju složenih optužnica koje uključuju teška krivična djela i optužene visokog nivoa.\nBramerc je izrazio zabrinutost u vezi sa, kako je naveo, alarmantnim povećanjem negiranja počinjenih ratnih zločina i glorifikacijom ratnih zločinaca u BiH i širom regiona, o čemu će još jednom izvijestiti Savjet bezbjednosti UN.\nGlavni tužioci su se saglasili da se činjenice utvrđene u presudama Međunarodnog krivičnog suda za bivšu Jugoslaviju, Mehanizma i Suda BiH, moraju poštivati i prihvatati kao temeljni principi vladavine prava.\nRazgovarano je i o zajedničkoj saradnji u potrazi za nestalim licima sa ključnim partnerima kao što su Agencija za istrage i zaštitu BiH, Institut za nestala lica i Međunarodni komitet Crvenog krsta, koja je nedavno rezultirala otkrivanjem masovne grobnice.\nOčekuje se da će Bramerc predstaviti sljedeći izvještaj Savjetu bezbjednosti UN 17. jula.\nTagovi: Gordana Tadić,Serž Bramerc,Tužilaštvo BiH\nSNSD je u posljednjih desetak dana svašta rekao, osim ono što javnost jedino zanima – kakva se to konkretna šteta nanosi Republici Srpskoj ...\nSVIM SRCEM NAVIJAO ZA SESTRU Marko Miljković podržao takmičarku Zvezda Granda OVIM RIJEČIMA (FOTO)\nPEDOFIL IZ BANJALUKE IZA REŠETAKA Iskorištavao djecu za pornografiju, IME SKRIVENO OD JAVNOSTI\n18.11.2019. 16:28 ➔ 16:29


Historijska inicijativa - Zemaljski muzej BiH kao nastavna i naučna baza Univerziteta u Sarajevu @ StartBiH.ba\nVlada Kantona Sarajevo, Univerzitet u Sarajevu (UNSA) i Zemaljski muzej Bosne i Hercegovine pokrenuli su danas inicijativu da ta muzejska institucija bude proglašena naučno-nastavnom bazom UNSA.\n- Krećemo u proces spajanja dvije najvažnije naučno-istraživačke ustanove u BiH, Univerzitet u Sarajevu i Zemaljski muzej BiH. Nakon završetka procesa, Zemaljski muzej BiH bit će proglašen naučno-nastavnom bazom UNSA – kazao je premijer KS Edin Forto na konferenciji za medije.\nNa taj način, pojasnio je, sistemski će se riješiti veći dio finansiranja Zemaljskog muzeja BiH, ali će će također kroz saradnju te dvije institucije, nauku i istraživanje pružiti mogućnost rasta i razvoja.\n- Zemaljski muzej je blago BiH i od sada ćemo ga tako i tretirati. Kroz naučno-istraživački rad ćemo spojiti dvije najvažnije ustanove u cijeloj BiH. Vlada KS ima privilegiju da pomogne u tom procesu - zaključio je Forto.\nŠkijelj naglašava da se današnjom inicijativom stvara novi put i otvaraju nova vrata za budućnost istraživanja silne građe koje su generacije istraživača u Zemaljskom muzeju BiH prikupljale, obrađivale i muzejski prikazivale čitavom svijetu više od 130 godina.\nNajavio je da će danas, a najkasnije sutra, podnijeti pisanu inicijativu prema jednom broju organizacionih jedinica sa upitom da se izjasne da li podržavaju Inicijativu da Zemaljski muzej BiH bude nastavna i naučna baza Univerziteta u Sarajevu.\nProstori Zemaljskog muzeja BiH su jako interesantni i za druge organizacione jedinice, ali za te tri čije se zbirke i kolekcije nalaze, odnosno, koje direktno imaju interes da podrže inicijativu. Škrijelj je pojasnio da će s odlukom Senata UNSA ići na Upravni odbor UNSA i time zvanično krunisati odluku da je Zemaljski muzej nastavna i naučna baza UNSA.\nTo će, kazao je, stvoriti preduslove da u predstojećem periodu potpišu ugovor između UNSA, Zemaljskog muzeja BiH i Vlade KS, da urede međusobne odnose.\nDanašnjom inicijativom, ocijenio je on, dolaze bolji dani za Zemaljski muzej BiH i Univerzitet u Sarajevu u domenu saradnje koja će biti intenzivnija.\nDirektor Zemaljskog muzeja BiH Mirsad Sijarić smatra da je današnja inicijativa dokaz da je za svaki problem moguće pronaći rješenje, te zahvalio svima što su u ovom slučaju iznašli modalitet.\nIako je proteklih 30 godina bilo velikih problema u vezi sa opstankom Zemaljskog muzeja, Sijarić je kazao da treba ići naprijed, šta se može spasiti i unaprijediti.\n- U dogovor, inicijativu, ulazimo kao ravnopravan partner sa Univerzitetom koji ima puno zaposlenih, sa više organizacionih jedinica i većim budžetom. Mi imamo malo zaposlenih, bez budžeta, ali ono što imamo je struktura koja savršeno funkcionira više od 130 godina. Ovim dogovorom nećemo narušiti strukturu i nadamo se da će doći do značajnog unapređenja, ne samo u korist Muzeja ili Univerziteta već u korist društva - zaključio je.\nZemaljski muzej Bosne i Hercegovine, osnovan 1888. godine, predstavlja najstariju muzejsku instituciju u BiH koja zbirkama i arhivskom građom materijalno svjedoči o historiji ovih prostora. Uloga i naučno-istrazivački značaj tog muzeja su nemjerijivi, a tokom decenija postojanja baštinio je najznačajniji dio kulturnog i nacionalnog naslijeđa Bosne i Hercegovine.


Kina: Masovna testiranja i nove mere , 11 novih slučajeva\nTanjug 5. juna 2021. 16:48\nPEKING – Vlasti u južnom kineskom gradu Guangdžouu danas su uvele nova ograničenja na poslovne i društvene aktivnosti, u pokušaju da zaustave širenje novih slučajeva kovid-19.\nGradske vlasti su naredile da se svi stanovnici tri distrikta testiraju na koronavirus, a restoranima, teretanama, bazenima i drugim mestima javnog okupljanja naložženo je da prestanu sa radom, prenosi Rojters.\nDesetak stanica metroa širom grada je zatvoreno, a najbliži aerodrom u gradu Šenžen traži za stanovnike Guangdžoua i obližnjeg Fošana da pokažu negativan test na kovid 19 pre putovanja.\nKina je danas prijavila 24 slučaja novog koronavirusa, što je nepromenjeno u odnosu na dan ranije, a od toga je 11 lokalnih slučajeva u provinciji Guangdong, gde se Guangdžou nalazi, dok su ostali uvezeni iz inostranstva.\nSmrtnih slučajeva prema podacima Državne zdrvstvene komisije nije bilo.\nZvanični broj preminulih u Kini od kovid-19 iznosi 4.636, a ukupno je do 4. juna potvrđeno 91.218 slučajeva.


Izbori 2020.: Covid mobilni timovi za glasanje\nBilsana Eljsan, 12/11/2020\nU zaključeni centralni birački spisak Bosne i Hercegovine upisano je tri miliona 283 hiljade 380 birača koji imaju pravo glasati na Lokalnim izborima u nedjelju, 15. novembra, saopšteno je iz Centralne izborne komisije.\nBirači pozitivni na koronavirus ili koji su u izolaciji, odnosno hospitalizovani, moći će da ostvare svoje biračko pravo glasajući kod Covid mobilnih timova.\nPandemija koronavirusa donijela je i novitet u odvijanju izbornog procesa Covid mobilne timove, putem kojih pozitivni na koronavirus i lica u izolaciji mogu ostvariti svoje glasačko pravo, ali pod određenim uslovima.\nBRANISLAV ZELJKOVIĆ, direktor Instituta za javno zdravstvo RS\n“Kada govorimo o osobama koje imaju blažu kliničku sliku oni će dobiti doznaku od ljekara da su na bolovanju, samim tim oni se mogu javiti mobilnom timu, jer te osobe nisu potvrđene pozitivne na prisustvo virusa i preduzeti sve mjere zaštite i na taj način mogu ostvariti svoje pravo. Kada govorimo o osobama koje su potvreni pozitivni, oni dostavljaju rješenje.“\nKako bi bile spriječene eventualne zloupotrebe, CIK BiH je izmijenio pravilnik o provođenju izbora, te je sada omogućeno ostvarenje biračkog prava na ovaj način pod istim uslovima na cijeloj teritoriji BiH.\nVANJA BJELICA PRUTINA, predsjednik CIK-a BiH\n“Ono što smo dužni je spriječiti zloupotrebe u izbornom procesu, a jedini način da to učinimo je postupak odobravanja zahtjeva bude strogo formalan, propraćen dokumentacijom, a nadležne institucije koje se bave izdavanjem rješenja treba da daju doprinos u okviru svoje nadležnosti i ažurno izdaju takva rješenja.“\nU gradskoj izbornoj komisiji u Bijeljini oformljeno je ukupno 14 mobilnih timova, od čega se njih sedam priprema za covid glasače.\nDIJANA SAVIĆ-BOŽIĆ, predsjednik Gradske izborne komisije Bijeljina\n“U covid bolnicu se dolazi, lice koje je zaraženo može da imenuje drugo lice, naravno to može da uradi preko medicinske sestre, ljekara, kovertiranog listića, tako isto funkcioniše u mjestu gdje su u izolaciji dolaziće u kontakt samo u covid bolnicama.“\nKomentarišući informacije da lokalne zajednice imaju problem sa manjkom članova biračkih odbora, Božić ističe da se situacija u vezi sa članovima biračkih odbora mijenja iz sata u sat, ali dodaje da su napravili rezervnu listu i obučili ljude.\n“Mi smo na taj dan imali 2146 lica u izolaciji kojima je potrebno glasanje preko covid tima, danas je taj broj mnogo veći, ali smo se mi dovoljno dobro organizovali da taj posao i uradimo.“\nIako se nadležni trude da izlaznost bude što veća, sudeći po anketi koju smo sproveli u Bijeljini, mnogi građani zbog straha od virusa u nedjelju neće na birališta.\nIz Instituta za javno zdravstvo Republike Srpske uvjeravaju da nema razloga za izbjegavanje glasanja i da cijelu situaciju prate.\nTags\t#CIK BiH\t#Covid mobilni timovi\t#lokalni izbori u BiH\nBiH potpisala Akcioni plan za zajedničko regionalno tržište - Šta dalje?\nPovećava se broj korisnika javnih kuhinja u BiH


Članom 1a stav 1. Zakona o državnim i drugim praznicima u Republici Srbiji ("Sl. glasnik RS", br. 43/2001, 101/2007 i 92/2011 - dalje: Zakon) propisano je da je jedan od državnih praznika Dan primirja u Prvom svetskom ratu, koji se, prema stavu 2. istog člana, praznuje 11. novembra.\nU skladu sa članom 3. stav 1 Zakona, državni praznik Dan primirja u Prvom svetskom ratu - 11. novembar je neradan dan za sve zaposlene u Srbiji.\nPrema članu 3. stavovi 2. i 3. ovog Zakona propisano je da:\n- državni i drugi organi, privredna društva i drugi oblici organizovanja za obavljanje delatnosti ili usluga dužni su da, u skladu sa zakonom i propisima donesenim na osnovu zakona, obezbede neprekidno obavljanje delatnosti, odnosno usluga i u dane državnih praznika koji se praznuju u Republici Srbiji ako bi zbog prekida obavljanja delatnosti, odnosno usluga nastale štetne posledice za građane i državu;\n- privredna društva i drugi oblici organizovanja za obavljanje delatnosti ili usluga čija priroda delatnosti, odnosno tehnologija procesa rada zahteva neprekidan rad, mogu da rade i u dane državnih praznika koji se praznuju u Republici Srblji.\nZaposleni koji odsustvuje na dan praznika, za koji je Zakonom utvrđeno da je neradan dan, ima pravo na naknadu zarade u skladu sa zakonom, opštim aktom i ugovorom o radu.\nIzvor: Redakcija, 07.11.2016.


Informisana mama, zdrava beba – kako bezbedno živeti sa hemikalijama? - SRDA\nInformisana mama, zdrava beba – kako bezbedno živeti sa hemikalijama?\nBez obzira da li ste već trudni, dojite Vašu bebu ili samo razmišljate o proširenju porodice, pred vama je period nade, uzbuđenja, iščekivanja, ali i briga. Možda već sada razmišljate o tome kako možete aktivno učestvovati u kreiranju bezbednog okruženja za vašu bebu.\nŠtetni efekti alkohola i duvanskog dima na razvoj ploda i kasniji razvoj i zdravlje deteta su svima poznati, ali šta je sa izloženošću drugim, brojnim hemikalijama koje nas okružuju? Život u savremenom dobu sa sobom nosi brojne izazove, naša planeta je zagađena, a toksične hemikalije prisutne su u našim domovima, proizvodima koje svakodnevno koristimo, hrani koju jedemo, vazduhu koji udišemo…\nIpak, jasne smernice koje informišu žene koje su trudne ili doje, o potencijalnim rizicima koje neke od ovih hemikalija mogu predstavljati za njihove bebe, ne postoje. Umesto toga, suočeni smo sa izuzetno velikim brojem informacija koje često nisu naučno zasnovane i koje stvaraju nelagodu i uznemirenost kod budućih majki i dojilja.\nProjekat “Informisana mama, zdrava beba – kako bezbedno živeti sa hemikalijama?” pruža osnovne informacije o najznačajnijim hemikalijama kojima smo okruženi, i daje preporuke kako da ubuduće pravite zdravije izbore i utičete na smanjenje izloženosti tim hemikalijama, u meri u kojoj je to moguće.\nNosilac projekta je Udruženje toksikologa Srbije, a projekat finansira Ministarstvo zdravlje Republike Srbije. Projekat realizuje tim doktora nauka i studenata doktorskih studija iz oblasti toksikologije Farmaceutskog fakulteta, Univerziteta u Beogradu.\nSve informacije i edukativne tekstove projekta možete pronaći na sajtu Udruženja OVDE.\nTakođe, projekat je kroz edukativne postove predstavljen na društvenoj mreži Facebook.\nhemikalije mama i beba Ministarstvo zdravlja Udruženje toksikologa Srbije


Stručnjaci: Crno tržište duvana će pokleknuti, ako već nije kasno – Top Portal\npetak 10 jula 2020 / 16:08\nOdlukom Upravnog odbora Uprave za indirektno oporezivanje (UIO) BiH da se od iduće godine ne povećavaju akcize na cigarete stvoreni su uslovi za smanjenje crnog tržišta u prometu „nikotinskih štapića“, ali je to trebalo učiniti i prije, smatraju stručnjaci.\nU razgovoru za „Nezavisne“ Svetozar Mihajlović, dugogodišnji savjetnik u preduzeću AD „Duvan“ iz Bijeljine, kaže da se dosadašnja praksa UO UIO BIH o neselektivnim akcizama pokazala pogrešnom, pa su se velike količine rezanog duvana pojavile na crnom tržištu.\n„Imamo sada pojavu da jedan dio stanovništva sa niskim primanjima i penzioneri puše taj rezani duvan koji nije ni fermentisan, nego se onako sa prašinom prodaje na tezgama i pijacama širom BiH. Ova odluka UO UIO će na neki način malo zaustaviti taj trend, ali ne značajno, tako da mislim da su ranije odluke bile ishitrene i sada ih je teško popraviti“, navodi Mihajlović.\n„Visoke akcize su pokazale da ne daju željeni rezultat u smislu punjenja budžeta. Niže akcize, a veći obuhvat bi bili daleko efikasniji“, rekao je Vidić za „Nezavisne“.\nLjubo Maletić, predsjednik Udruženja poljoprivrednika RS – Bijeljina, za „Nezavisne“ kaže da je bilo očekivano da ne dođe do dodatnog povećanja akciza jer je para u budžetu sve manje.\n„Jedini problem, po nama, jeste da bi trebalo biti transparentnije – u šta se troše sredstva od akciza, na koji način se ona plasiraju ponovno po potrošačima, koja suma od tih akciza dođe u javno zdravstvo i zdravstvene fondove i šta imaju oni koji kroz cigarete plaćaju akcize? Apelujemo na građane koji kupuju cigarete da budu glasniji, da se zna u šta su potrošena i za šta su namijenjena sredstva od akciza“, kazala je Bulićeva.


Proslavljeni srpski automobilista Milovan Vesnić uveliko sprema se za predstojeću sezonu. On je kupio “seat leon”, koji je Dejan Bulatović prošle godine vozio na brdskim trkama za novosadski Lein rejsing, a ideja tima iz Užica jeste da taj automobil unapredi kako bi bio konkurentan u izazovima koji slede.\nVesnić će, shodno budžetu, pokušati da nastupi u šampionatu Centralnoevropske zone na kružnim stazama, ali i da izveze nekoliko rundi novoosnovane serije TCR Evropa, koja praktično, ako ne i zvanično, nasleđuje Evropski kup turing automobila.\n“Ideja je da ja, Rudi Pešović i Poljak Jakub Višomirski nastupimo i istoj ekipi i da pokrijemo dva šampionata”, rekao je Vesnić za serbiaring.com.\nPešović bi trebalo da vozi “audi RS3 LMS”, sa kojim je imao jeziv udes prošle godine na Zolderu i koji je trenutno na reparaciji u servisu u Gorjanima.\nVišomirski je kupio “hondu sivik” koju je u TCR internacionalnoj seriji 2017. vozio Jens Reno Meler, ali on nema ambicija da nastupa nigde osim u CEZ-u, jer njegovi sponzori nemaju interes dalje od tog takmičenja. Vesnić bi, opet u zavisnosti od budžeta, vozio Centralnoevropsku zonu sa Višomirskim, dok bi se Pešović potrudio da izveze deo trka sa timskim kolegama, ali i da otprati celu sezonu TCR Evropa.\nNova, sada internacionalna, ekipa očekuje dobro trkanje, jer po prvi put ASK Vesnić ima tri TCR automobila u svojim redovima i nada se da može da ostavi trag na evropskoj turing sceni. Prema nekim saznanjima koje ima Vesnić, u CEZ-u bi moglo da se očekuje 12 automobila TCR specifikacije i to bi onda bila ozbiljnija konkurencija nego ranijih godina u toj klasi.\n“Ideja je mnogo, ali sada sve zavisi isključivo od novca”, nastavlja Vesnić. “Krajem marta ili najdalje početkom aprila imaćemo promociju na kojoj ćemo sve tačno najaviti. Do tada ćemo znati sa koliko para raspolažemo, pa ćemo odlučiti šta je najbolje za sve nas”.\nTakmičenje za najboljeg vozača u Centralnoevropskoj zoni počinje na Hungaroringu 27. aprila, dok borba za TCR Evropa startuje 6. maja na stazi Pol Rikar u Francuskoj.


Beograd Archives - Page 9 of 805 - Studio B\nBesplatni programi u okviru manifestacije „Dani Beograda”\n2019/04/14 11 days ago Detaljno...\nVeć sedamnaest godina, od 16. do 19. aprila, slavimo „Dane Beograda”, a ova manifestacija nam na svojevrstan način ponovo pokazuje koliko naša prestonica ima bogatu istoriju, rekao je pomoćnik gradonačelnika Andreja Mladenović.\nKenijci Džudit Džeptum Korir u ženskoj i Isak Kiprop Ruto u muškoj konkurenciji pobednici su 32. Beogradskog maratona, koji se održava uz učešće rekordnih 8.000 trkača i pod sloganom "Trči, uživaj i pomozi nekome".\n2019/04/13 12 days ago Detaljno...\nRadojičić: Beograd se svakim danom sve više razvija\nU ime ogromne većine koja je nas izabrala, obećavam da ćemo svakog dana ulagati još više truda i napora da naš Beograd bude još lepši, ističe gradonačelnik Beograda.\nGradonačelnik: Grad odgovorno investira u budućnost dece\nGradonačelnik Beograda Zoran Radojičić obišao je zajedno sa predsednikom opštine Palilula Aleksandrom Jovičićem radove na rekonstrukciji vrtića „Ježurko” u Borči u koji je ova opština investirala 15 miliona dinara.\nČuveni maratonac gost Studija B\nKenijac Pol Tergat, promoter 32. Beogradskog maratona, posetio je Studio B. Čuveni kenijski maratonac osvojio je 13 medalja na najznačajnijim svetskim takmičenjima i jedan je od najboljih dugoprugaša i maratonaca svih vremena.\nNepropisno postavljeni mobilni toaleti pomereni desetak metara\nPostupajući po telefonskim prijavama građana, dežurni komunalni inspektori Sekretarijata za inspekcijske poslove grada Beograda, pomerili su sa kolskog prilaza mobilne toalete koji su bili postavljeni u Pionirskom parku, saopšteno je iz ovog sekretarijata. "Boško Obradović pretio komunalnoj inspektorki", kaže Vesić.


Putin poručio Erdoganu: Neka Turska i ne pomišlja da napada ruske avione! | Skandalozno\nPutin poručio Erdoganu: Neka Turska i ne pomišlja da napada ruske avione!\nTurska se više ne usuđuje da napadne ruske avione iznad Sirije. Ruski predsednik Vladimir Putin dao je na znanje Tajipu Erdoganu da ne uopšte i pokušava da učini tako nešto, navode ruski zvanični izvori.\n– Naši sistemi S-400, koje smo postavili posle incindenta s bombarderom Su-24, pouzdano pokrivaju celokupan prostor Sirije prema Turskoj – poručuje član Komiteta za međunarodne poslove Saveta Ruske Federacije Igor Morozov.\nPrema ruskim tvrdnjama, to je razlog isfrustriranosti Ankare, koja izmišlja incidente sa ruskim avionima.\nAnkara je nedavno optužila Rusiju za „novi upad“ ruskog lovca u njen vazdušni prostor, pa je podignuta borbena gotovost u svim avio-bazama u zemlji i pilotima je dozvoljeno otvaranje vatre bez odobrenja komande.\nPentagon i NATO podržali su Tursku u optužbama protiv Moskve za navodno kršenje granica.\n„SAD se priključuje NATO paktu, solidariše sa Turskom i poziva Rusiju da poštuje vazdušni prostor te zemlje i prekine akcije koje dovode do povećanja nestabilnosti u regiji. Važno je da Rusi i Turci razgovaraju i preduzmu mere za sprečavanja eskalacije napetosti“, navodi Pentagon.\nErdogan hoće razgovor, „Putin je obavešten o tome“\n– Ruski predsednik Vladimir Putin obavešten je da turski predsednik Redžep Tajip Erdogan želi „lični razgovor“, nakon što je ruski avion navodno narušio turski vazdušni prostor – rekao je portparol Kremlja Dmitrij Peskov.\nPeskov je rekao da Kremlj polazi sa stanovišta da ruski avioni nisu narušili vazdušni prostor Turske.\n– Imamo informaciju našeg Ministarstva odbrane, to je naša polazna tačka. Ministarstvo je odbacilo turske tvrdnje da su naši avioni narušili turski vazdušni prostor – rekao je Peskov.\nPozivajući se na tursko Ministarstvo spoljnih poslova, „Sputnjik“ podseća da se navodni incident sa ruskim avionom „Su-34“ dogodio 29. januara, te da su turske radarske jedinice upozorile ruski avion.\nErdogan je rekao 30. januara da želi da razgovara sa Putinom nakon ovog incidenta.\nPortparol ruskog Ministarstva odbrane Igor Konašenkov odbacio je optužbe Ankare kao „čistu propagandu“.\nTurski avion „F-16“ oborio je ruskog „suhoja“ 24. novembra iznad Sirije zbog navodnog narušavanja vazdušnog prostora Turske. Jedan pilot je ubijen sa zemlje, a drugi je spasen.\nPutin je tada rekao da potez Ankare predstavlja „nož u leža“ Rusiji.\nBudite prvi sa komentarom na članku "Putin poručio Erdoganu: Neka Turska i ne pomišlja da napada ruske avione!"


Policijski službenici Državne agencije za istrage i zaštitu (SIPA) na području Sarajeva lišili slobode dva lica zbog postojanja osnova sumnje da su počinila krivično djelo iz člana 250. Krivičnog zakona Bosne i Hercegovine „Organizovani kriminal“ u vezi sa krivični djelom iz člana 189a. istog zakona „Organizovanje grupe ili udruženja za izvršenje krivičnog djela krijumčarenje migranata“.\n“Takođe, prilikom pretresa privremeno su oduzeti i određeni predmeti koji će poslužiti kao dokaz u daljem krivičnom postupku. Osumnjičena lica su privedena u prostorije SIPA-e i nad njima se vrši kriminalistička obrada, nakon čega će, u skladu sa odredbama Zakona o krivičnom postupku Bosne i Hercegovine, u zakonskom roku biti predata u dalju nadležnost Tužilaštvu Bosne i Hercegovine”, saopćeno je iz SIPA-e.\nDržavna agencija za istrage i zaštitu (SIPA) je, zajedno s drugim nadležnim institucijama i policijskim agencijama, uključena u istragu povodom prijetnji upućenih...\nUhapšen Premijer Federacije BiH Fadil Novalić\nPrvi čovjek Federacije BiH premijer Fadil Novalić uhapšen je nakon saslušanja u SIPA-i, saznaje Oslobođenje. Uhapšen i Fikret Hodžić!


Rusija: Kosovo ne može u međunarodne institucije - Sputnjik Srbija\n20:57 19 Septembar 2020\nRusija: Kosovo ne može u međunarodne institucije\n22:48 09.11.2015 (osveženo 22:49 09.11.2015) Preuzmite kraći link\nKosovo se ne može smatrati pravnom državom i samim tim ne može polagati pravo na članstvo u međunarodnim organizacijama poput Uneska, saopštilo je ministarstvo spoljnih poslova Rusije.\n„Generalna skupština Uneska je odbijanjem zahteva Kosova da pristupi toj instituciji potvrdila privrženost principima međunarodnog prava iz rezolucije 1244. Kosovo, koje je i dalje kontrolisano od strane UN, ne može da se smatra pravnom državom i samim tim ne može da pretenduje na članstvo u međunarodnim institucijama, a samim tim ni u Unesko“, navodi se u saopštenju.\nU ruskom Ministarstvu su ocenili da je glasanjem potvrđeno da je Priština ishitreno odlučila da se kandiduje za članstvo u Unesko.\nU ponedeljak je na Generalnoj skupštini Unesko u Parizu odbijen zahtev Kosova za članstvo u toj instituciji. Za članstvo Kosova glasale su 92 zemlje, protiv je bilo 50, dok je uzdržanih bilo 29 zemalja.\nglasanje, UNESKO, Kosovo


Banke korekcijama cena utiču na prelazak klijenata na digitalne usluge | 013 info\nBanke korekcijama cena utiču na prelazak klijenata na digitalne usluge\nDnevnik\tSre, 07/04/2021 - 09:31\nGeneralni sekretar Udruženja banaka Srbije (UBS) Vladimir Vasić kaže da su pojedine banke napravile korekcije cena kako bi klijente što više preusmerile da te usluge, umesto fizički, koriste digitalno.\n"Ako uporedimo koliko nam je vremena i novca potrebno za odlazak u ekspozituru, oko 30 minuta da odemo do ekspoziture, neko vreme za plaćanje provedemo u ekspozituri, zatim povratak nazad, to, naravno, više košta nego digitalni način plaćanja", navodi Vasić za K1.\nOn dodaje i da fizičko plaćanje po nalogu košta 50 dinara, a preko mobilnih aplikacija klijenti u paketu plaćanje više naloga imaju za 100, 200, 300 ili 400 dinara, ili je digitalno ta cena po nalogu 10 dinara.\n"To je, očigledno ušteda, banke žele da olakšaju klijentima", smatra Vasić.\nOn je ukazao i da u Srbiji postoji 26 banaka i da nisu sve banke podigle cene svojih usluga, te je poručio da svako ko je nezadovoljan svojom bankom može da je promeni. Istakao je da kreditna aktivnost banaka tokom pandemije nije stala, te i da su banke nastavile da kreditiraju građane i privredu.\nS druge strane, predsednik Udruženja bankarskih klijenata "Efektiva" Dejan Gavrilović za K1 kaže da takvo obrazloženje za povećanje cena pojedinih bankarskih usluga "ne pije vodu", te dodaje da su i pojedine digitalne usluge poskupele.\n"Kada je počela promocija elektronskog bankarstva, argumenti banaka su bili upravo ti da se štedi vreme i novac, ali štede i bankari, jer time imaju manji broj zaposlenih", priča Gavrilović.\nZa povećanje cena pojedinih usluga kaže da ne postoji logično objašnjenje koje može da opravda takav postupak banaka. On dodaje da zbog toga imaju dosta žalbi građana, posebno na drastičan rast cena u jednoj banci i uvođenje novih tarifa. Gavrilović takođe ističe i da se sada pojavila naknada za održavanje deviznog računa, koja nikada nije ni postojala, kao i naknada za izvršenje trajnog naloga.\nPančevačka pivara „Dilema” nudi nesvakidašnju privilegiju: Pivo isključivo od prirodnih sastojaka odsad direktno iz fermentora!\n04. 04. 2021.\n30. 03. 2021.\n„SLATKA PUTEŠESTVIJA” SA POSLATIČARNICOM „ANČI KOLAČI”: Rimini – evropski centar „slatke mode”\n23. 03. 2021.\nPečenjara „Luka” iz Starčeva nudi mnogo kvalitetnih i uvek svežih delikatesa od mesa\nPANČEVO: Prognoza vremena za ponedeljak, 12. april\nNova internet prevara: Zakazivanje vakcinacije preko turističkih agencija\nPolovina pacijenata sa srčanom slabošću živi manje od pet godina nakon dijagnoze\nKon: Kazne i u baštama kafića ako se ne nosi maska\nPančevka Milana Miljković: Rekla sam sebi - „Bićeš filmski reditelj“\nPANČEVO: Završena zimska liga u tenisu\nGrađani Srbije od sredine aprila mogu u Grčku iz Bugarske\nSK: UEFA istražuje sumnje na dve nameštene utakmice u Srbiji, pod istragom i pojedini fudbaleri\nI dalje najprodavaniji polovnjaci starosti i do 20 godina\nPANČEVO: Mališani iz Abraševića upoznali malog Vukana za kog skupljaju pomoć\nED PANČEVO: Isključenja struje za ponedeljak, 12. april\nU nedelju u Južnobanatskom okrugu 91 novozaražen. Pregled po mestima\nTraži se procenitelj za pančevačku Tamiš hladnjaču u stečaju\nAktivista Ćuta: Na Ekološkom ustanku bilo 10.000 ljudi, ustali i struka i motika\nInstagram lansirao novu funkciju da konkuriše Tik-Toku\nKako se prevrnuo Pancir - ministarstvo ignoriše pitanja


DODIK NAJAVIO JEDNOKRATNU POMOĆ Borci, mladi i penzioneri dobiće po 100 KM – Banjaluka24\nNe prestaje naša obaveza. Smatramo da je neophodno prihvatiti inicijativu za jednokratnu podršku koju bi trebali isplatiti do kraja trećeg kvartala. Budžet će morati da obezbijedi oko 50 miliona maraka – rekao je Dodik na konferenciji za novinare.\n– Ekonomska situacija na nivou Republike Srpske je stabilna i Republika Srpska ne povećava svoju zaduženost – rekao je Milorad Dodik predsjednik SNSD nakon održane sjednica Predsjedništva ove stranke u proširenom sastavu, prenosi RTRS.\nIstakao je da je situacija u BiH složena. Naveo je da je zadovoljan što je Vlada Republike Srpske obezbijedila povećanje plata i penzija.


Tanjug 25. maja 2020. 09:26\nBARSELONA – Odluka o sudbini košarkaške sezone u Evroligi i Evrokupu biće doneta danas nakon sastanka klubova.\nNa tom sastanku 11 klubova sa A licencom, među kojima su Real Madrid, Barselona, Baskonija, Žalgiris, Armani, Makabi, CSKA, Fenerbahče, Efes, Olimpijakos i Panatinaikos, glasaće da li su za to da se sezone završi ili da se nastavi, odigravanjem preostalih utakmica i završnice u jednom gradu.\nU trenutku prekida zbog pandemije korona virusa u EL je odigrano 28 rundi, a do kraja regulanog dela ostalo je šest kola i završnica, dok je Evrokup prekinut u trenutku kada su na programu trebalo da počnu četvrfinalni mečevi.\nMediji su prethodnih dana spekulisali su Real, Barselona i Makabi timovi koji žele da se takmičnje nastavili, a jedino je Efes izašao sa zvaničnom informacijom o tome da je spreman za nastavak sezone.\nOdluka o sezoni u Evroligi biće poznata tokom popodneva, kada će se prvi čovek najjačeg košarkaškog takmičenja u Evropi Đordi Bertomeu obratiti na konferenciji za medije.


Besplatne akcije deceniju kasnije: Ne preporučujemo onima sa slabim živcima - Biznis i Finansije\nHome\tTekstoviB&F Plus\tBesplatne akcije deceniju kasnije: Ne preporučujemo onima sa slabim živcima\nOd obećanih hiljadu evra građanima po osnovu Zakona o pravu na besplatne akcije u šest inicijalo određenih kompanija, posle više od decenije ovaj postupak je okončan samo u NIS-u i Aerodromu „Nikola Tesla“. Vlasnici akcija Telekoma Srbije ne mogu ih prodati jer nema naznaka da će ova kompanija ikada izaći na berzu, jednaka je šansa i da EPS postane akcionarsko društvo, dok je pravo na besplatne akcije u JAT Airways-u i Galenici „bankrotiralo“ zajedno sa ovim kompanijama.\nMasovnije interesovanje za akcionarstvo u Srbiji probudilo se 2008. godine, kada je Zakonom o pravu na besplatne akcije određeno da se građanima dodeli po 15 odsto akcija u šest kompanija: Naftna industrija Srbije (NIS), Telekom Srbija, Aerodrom „Nikola Tesla“, Elektroprivreda Srbije (EPS), JAT Airways i Galenika. Međutim, usled početka svetske ekonomske krize, i pre svega zbog demagoške prirode ove zamisli, građani su prošli kao i u prethodnim finansijskim malverzacijama koje je vlast sprovodila devedesetih godina.\nCeo postupak, je naime, okončan samo u dve kompanije – NIS i Aerodrom „Nikola Tesla“, Telekom Srbije se i dalje odupire izlasku na berzu iako je podela akcija sprovedena davne 2012. godine, korporativizacija u EPS-u je na sigurnom „slepom koloseku“, dok su JAT Airways i Galenika neslavno propali kao pokusni kunići partijske privrede. Ovih nekoliko preduzeća možda najplastičnije ilustruju kakva je sudbina domaće privrede koja ni posle decenija tranzicije ne uspeva da se oslobodi „partijskih kandži“, te gde su izgubljene veće stope privrednog rasta i zašto i dalje ekonomski zaostajemo za uporedivim zemljama istočne Evrope.\nNaftna industrija Srbije (NIS) je privatizovana političkom odlukom bez učešća javnosti, a dogovor sa Rusima je, osim prodaje kontrolnog paketa akcija, uključivao obećanja o gradnji gasovoda kroz našu zemlju i podršku borbi za južnu srpsku pokrajinu. U tom momentu NIS je bio klasično partijsko preduzeće koje se nalazilo na ivici propasti zbog nedomaćinskog ponašanja i dugogodišnjeg izostanka ulaganja.\nUprkos spornom načinu privatizacije, čiji su protivnici isticali da je transakciona cena od oko 800 miliona evra (400 miliona evra za 51 odsto akcija) uvredlljivo niska, NIS je transformisan u modernu naftnu kompaniju sa pretenzijom da postane jak igrač u regionu – što je pozicija koju teško može da osvoji bilo koje domaće preduzeće bez obzira na industriju u kojoj posluje. Kompanija je uspevala da ostane visokoprofitabilna i kada su tokom naftne krize 2014-2015. godine najveći energetski gifganti trpeli gubitke, doduše zahvaljujući i ugovorenoj niskoj rudnoj renti.\nNIS je izašao na berzu krajem avgusta 2010. godine i od početne skepse ulagača stigao je do visokog nivoa korporativne kulture za ovdašnje prilike. Ipak, naftna kriza i nazainteresovanost države za razvoj domaćeg tržišta kapitala, na kojem je NIS ubedljivo najveća kompanija, sprečili su veći rast tržišne vrednosti ove kompanije, koja trenutno iznosi manje od jedne milijarde evra.\nBeogradski Aerodrom „Nikola Tesla“ je izašao na berzansko tržište u februaru 2011. godine, a zainteresovanost šire javnosti za kotiranje njegove vrednosti završila bi na onoj jednoj akciji „po građaninu“, da nije bilo privatizacije nacionalnog avioprevoznika u partnerstvu sa kompanijom Etihad, a potom i davanja Aerodroma u koncesiju francuskom Vansiju.\nObe procedure su sprovedene zakulisno, a pod kojim uslovima je izvršena privatizacija JAT-a postalo je bar donekle jasnije na osnovu kvartalnih finansijskih izveštaja Aerodroma „Nikola Tesla“, koji su obelodanili da i pored znatnih državnih subvencija kompaniji iz Emirata, poslovanje Air Serbia ni do danas nije postalo profitabilno.\nNasuprot tome, realizacijom koncesije beogradskog Aerodroma u decembru prošle godine, imovina akcionara je udvostručena u odnosu na sam početak tenderskog postupka. Mada je lukrativni efekat više nego nesporan, manjinski akcionari su pukim slučajem izbegli da budu kolateralna šteta u postupku u kojem je apsolutni prioritet – po cenu naprasnog menjanja zakona – bilo sprovođenje koncesije, čije prave efekte nikada nećemo saznati.\nAkcije Telekoma Srbije podeljene su još pred izbore 2012. godine uporedo sa najavama izlaska ove kompanije na berzu, što se nije dogodilo zbog sprege interesa visoke politike, uprave kompanije i vodećih sindikata. Premda su se partije na vlasti menjale, sve su ostale dosledene odluci da se nacionalni telekomunikacioni operater ne listira na berzi, a kako je partijska stega postajala čvršća, tako je kompanija postizala sve slabije rezultate. Vrhunac netransparentnog poslovanja Telekom je dostigao prošle godine, kada je kroz novi investicioni cilklus potrošeno stotine miliona evra na preuzimanja domaćih kablovskih operatera. Kao jedna od posledica ovog postupka ukinuta je dividenda, pa su manjinski akcionari ostali i bez tog simboličnog dobitka od posedovanja Telekomovih akcija.\nPoložaj manjinskih akcionara Telekoma možda najbolje odslikava aktuelni privredni ambijent u Srbiji. Mada je pravo raspolaganja imovinom zajamčeno Ustavom, vlasnici akcija Telekoma ne mogu ih prodati, osim na polulegalnom tržištu putem ugovora o poklonu, a koje se prilično razgranalo. Ovakve i slične probleme veliki strani investitori i uticajni domaći kapitalisti rešavaju jednim pozivom u Nemanjinu, dok sitna i srednja klasa privrednika deli sudbinu malih akcionara Telekoma i grca u nejednakim uslovima poslovanja.\nUprkos nekolicini projekata za sprovođenje korporativizacije, te preporuci Međunarodnog monetarnog fonda (MMF) da se kompanija tranformiše u akcionarsko društvo, EPS je ostao u čvrstim partijskim rukama svih ovih godina, što u sprezi sa uticajnim sindikatima obećava da je podela akcija građanima (i bivšim i sadašnjim zaposlenima) udaljena verovatno svetlosnim godinama.\nUmesto mogućnosti da zadrži kontrolni paket akcija i listira ovu kompaniju poboljšavajući njenu efikasnost, država se opredelila da kontroliše poslovanje preko oprobanih partijskih odbora. Ako se tome doda i socijalna uloga EPS-a kroz veštačko održavanje niskih cena električne energije, zagarantovano je njegovo zaostajanje za konkurencijom zbog lošeg upravljanja i niskog obima ulaganja.\nKompanija čije besplatne akcije sasvim izvesno nikada neće biti podeljene građanima je nakadašnji nacionalni avioprevoznik JAT, koji je nakon bankrotstva postao 2013. godine Air Serbia, kroz privatizaciju relizovanu strateškim partnerstvom države (51 odsto vlasništva) i kompanije Etihad Airways (49 odsto). Ogromne subvencije kompaniji iz Emirata prvih godina su se velikim delom realizovale preko besplatnih usluga Aerodroma „Nikola Tesla“, kao i preuzimanjem svih dugova kompanije.\nPomoć džave se nastavila do danas, poput ovogodišnjih nominalno iskazanih subvencija Niškom aerodromu za nove linije, koje je, očekivano, na tenderu dobio domaći avioprevoznik. Uprkos ogromnim podsticajima, Air Serbia nije uspela ni posle više od pet godina da se osposobi za samostalno funkcionisanje. Uzevši u obzir i neslavna iskustva Etihada u međunarodnom poslovanju, očito je da će strateško partnerstvo biti oročeno na onoliko godina koliko će potrajati subvencije.\nGalenika je napustila svoje akcionarske korene razvijene tokom devedesetih kroz partnerstvo sa američkom kompanijom ICN, i vratila se partijskom privređivanju oličenom u enormnom zaduživanju i izostanku ulaganja, dospevši tako na ivicu bankrotstva sa obavezama koje su premašile vrednost imovine. Mada je država preuzela i „očistila“ većinu Galenikinih dugova prema bankama, kompanija nije uspela da privuče nijedno od poznatih farmacutskih imena koja posluju u regionu, već samo malo poznatu brazilsko-luksemburšku firmu Elius koja je krajem 2017. preuzela 93,7 odsto vlasništva Galenike za 16 miliona evra.\nTako je 4,8 miliona građana ostalo bez obećanih akcija u ovoj kompaniji, ali su zato učestvovali u saniranju njenih dugova. Akcije su dobili bivši i sadašnji zaposleni u Galenici, no njihova vrednost je minorna u poređenju sa prihodima od akcija u vreme partnerstva sa kompanijom ICN. Nakon realizovane privatizacije prošle godine, mali akcionari u Galenici poseduju oko pet odsto akcija koje će verovatno u narednom periodu biti predmet prinudnog otkupa. To će biti i neslavni kraj akcionarskog puta ove farmaceutske kompanije, koja je u tom pogledu mnogo obećavala.


Počela rehabilitacija za 60 djece na Vlašiću - Portal 072info\nPočela rehabilitacija za 60 djece na Vlašiću\nAutor teksta Redakcija 4. Avgusta 2014. 4. Avgusta 2014.\nŠezdesetero djece liječenih od malignih oboljenja i njihovi roditelji danas su stigli na Vlašić, gdje će u narednih pet dana boraviti u Rehabilitacionom kampu, koje je organizovalo Udruženje „Srce za djecu koja boluju od raka u FBiH“.\n– Nakon ručka u hotelu „Pahuljici“ djeca će se upoznati sa aktivnostima kampa, u okviru kojih će danas uživati u školi jahanja. U poslijepodnevnim satima, također, djeca će se kroz šetnju Vlašićem upoznati sa prirodnim bogatstvima ove planine – rekao je za Agenciju FENA koordinator kampa Fikret Kubat.\nOsim toga, aktivnosti rehabilitacije do 9. augusta zasnivat će se, kako kaže, na jutarnjoj gimnastici, školi plivanja, zatim psihološkim, društvenim i sportskim radionicama. U večernjim satima bit će organizovan karaoke show, talent show i kinđurijada.\nFederalno ministarstvo zdravstva najvećim djelom je finansiralo Rehabilitacioni kamp, kojeg su finansijski podržali i IN Fondacija i hotel Pahuljica.\n– Ovim putem želimo skrenuti pažnju na ogromne probleme sa kojima se susreću porodice i djeca oboljela od različitih malignih oboljenja u svim fazama onkološkog liječenja, a posebno po završetku liječenja. U tom smislu, nadam se, da će kamp djeci pomoći u osnaživanju psihološke stabilnosti, jačanju imuniteta, opšte otpornosti i fizičke kondicije – kazao je za Fenu koordinator kampa Fikret Kubat.\nZašto je tetka važna osoba u životu svakog mališana?\nSTRANKE, NAVALITE: Travničanin za 200 KM prodaje svoj glas\nZagrljaj oca i kćerke rasplakao BiH: Bivši borac odlazi u zatvor zbog “krađe” drva\nUskoro veće cijene goriva na pumpama u BiH\nĆatović: Bh. studenti traženi kao prevoditelji zbog migrantske krize\nKuhinjske krpe mogu biti opasne po zdravlje\nU Poslovnoj zoni “Zenica 1” još bolji uslovi za izgradnju objekata i nove poslovne aktivnosti\nPodijeljeno 1.496.000 KM za poticaje privredi i turizmu u ZDK\nPozorišna magija u cijeloj BiH 16. novembra


Svako jutro ustajem u pola pet da spremim mužu doručak: Burna rasprava na internetu zbog poteza ove žene! - Leutar.net\n23. decembra 2020. LEUTAR Magazin, Porodica 1\nAustralijanka pokrenula lavinu komentara na Fejsbuku svojom objavom.\n“Ne idem u krevet dok svima ne pripremim obrok za sutradan, pripremim odeću, i dok kuća nije čista i sudovi oprani”, napisala je u jednoj Fejsbuk grupi u domaćinstvu.\n“Nekad idem u krevet u devet uveče, a nekad u ponoć, ali uvek ustajem u isto vreme – pola pet, kako bih napravila doručak mužu i skuvala mu kafu, a onda popila svoju šolju kafe, oprala kosu u miru i tišini, uradila vežbe, meditirala i spremila se za dan, kaže ona i dodaje:\n“Srećna mama znači i srećna porodica. Radite ovo čak i kada se osećate lenji, bićete zadovoljni tokom dana.”\n“Moja mama radila je ovako za mog tatu, ali on je rođen 1929., a ona 1931. godine. Sada je 2020. Moj suprug sam sebi pere odeću, deca sama prave doručak., glasio je jedan od komentara, na koji je Bruk imala spreman odgovor, prenosi stil.\n“Uvek postoje pozitivni i negativni komentari, a mnogo žena misli da živim kao u pedesetim i da ne bi trebalo raditi ovakve stvari za supruga. Smatram da ako neko radi na suncu ceo dan, najmanje što mogu da učinim za njega je da skuvam i očistim. Mislim da smo srećnija porodica baš zbog tih tradicionalnih stvari koje negujemo”, napisala je Bruk\n24. decembra 2020. at 02:30\nZena je stub kuce. Naravno su danas naopaka vremena, pa cim zena kuva i vodi brigu o muzu i djeci odmah je ,,zaostala,,.


Stevandić: Bacanje ruža necivilizacijski čin – Zvornik Danas\nNaslovna/VIJESTI/Društvo/Stevandić: Bacanje ruža necivilizacijski čin\nBANJALUKA – Potpredsjednik Narodne skupštine Republike Srpske Nenad Stevandić smatra da je ispod elementarnog civilizacijskog nivoa bacanje u rijeku Miljacku ruža koje su položile delegacije iz Republike Srpske i porodice ubijenih u bivšoj Dobrovoljačkoj ulici u Sarajevu.\n„Nivo mržnje u Federaciji BiH je ogroman da ne mogu da shvate da bilo ko, osim njih, ima pravo da ožali svoje mrtve i pozove da budu procesuirani krivci za nevino pobijene. Bacanjem ruža iskazan je fanatizam koji je poguban za sve“, rekao je Stevandić Srni.\nOn je ocijenio da je Republika Srpska u demokratskim slobodama ispred Federacije BiH.\nNakon što su bačene u kontejner, pa vraćene na prvobitno mjesto, ruže i svijeće, koje su položile delegacije iz Republike Srpske i porodice ubijenih u bivšoj Dobrovoljačkoj ulici u Sarajevu, ponovo su juče bačene, i to u rijeku Miljacku.\nPočast vojnicima JNA ubijenim prvih dana maja u Sarajevu juče su u Dobrovoljačkoj ulici odali članovi porodica stradalih, preživjeli u ovom zločinu, kao i zvaničnici Republike Srpske.\nU Sarajevu su 2. i 3. maja 1992. godine ubijena 42 pripadnika JNA, 71 je ranjen, a 207 zarobljeno.\n24 godine dobrovoljačka ruže stevandić\nDržavljanki Srbije smrskali glavu zbog zapadnjačkog načina života\nPristrasnost ili aljkavost na sajtu Kancelarije visokog predstavnika: “Bosanski” jezik favorit OHR-a\n21. avgusta 2021\nMMF spreman pomoći BiH


Seniori Srbije na petom mestu\nSENIORI – FIVB RANG LISTA\nNa najnovijoj rang listi FIVB, objavljenoj juče, muška seniorska reprezentacija Srbije je na petom mestu na svetu sa 119,5 bodova. Prva dva mesta i dalje zauzimaju Brazil i Rusija sa 205, odnosno 161 poenom. Na trećem mestu su SAD sa 134 boda, a na četvrtom Italija sa 131,5 poenom.\nSvetski Kup 2011. u 12 gradova Japana\nObjavljeno 25 maj 2011\nSENIORKE I SENIORI – SVETSKI KUP 2011.\nFIVB je saopštio da će se utakmice XI Svetskog Kupa 2011. u konkurenciji odbojkašica i XII Svetskog Kupa 2011. u konkurenciji odbojkaša odigrati u 12 gradova Japana: Tokiju, Hirošimi, Saporou, Nagoji, Osaki, Fukuoki, Naganu, Tojami, Okajami, Kagošimi, Kumamotou i Hamamacuu.\nSrbija, Brazil, SAD i Egipat sa po četiri selekcije – na četiri prvenstva 30 zemalja\nFIVB – KADETSKA I JUNIORSKA SP 2011.\nNa SP 2011. u kadetskoj i juniorskoj konkurenciji, koji će se odigrati u Turskoj, Argentini, Peruu i Brazilu nastupiće predstavnici 30 zemalja, a učestvovaće 64 reprezentacije. Srbija, Brazil, SAD i Egipat su jedine zemlje koje će imati predstavnike na sva četiri Svetska prvenstva.\nKadeti i juniori peti, kadetkinje i juniorke devete na svetu\nFIVB – RANG LISTE MLAĐIH KATEGORIJA\nFIVB je objavio najnovije rang liste mlađih kategorija, na kojima su kadeti i juniori Srbije na petom, a kadetkinje i juniorke Srbije na devetom mestu. Kadeti i juniori Srbije su u odnosu na prethodnu listu popravili plasman za jedno mesto i trenutno imaju 122 boda. Kadetkinje i juniorke Srbije su tri mesta lošije plasirane u odnosu na prethodnu listu i imaju trenutno 93 boda.\nNovi sistem takmičenja za SP 2014. i kvalifikacije za OI 2016. – 33. Kongres FIVB 2012. u Anahajmu\nObjavljeno 09 april 2011\nU Lozani je sinoć završen petodnevni sastanak Izvršnog odbora i Administrativnog Borda FIVB, kojem je prisustvovao Aleksandar Boričić, predsednik OSS i izvršni potpredsednik FIVB. Donete su odluke o sistemu takmičenja za XVII SP 2014. (Poljska) u konkurenciji odbojkaša i XVI SP 2014. (Italija) u konkurenciji odbojkašica. Takođe, usvojen je predlog o sistemu kvalifikacija za XXXI OI 2016, koje će se odigrati u Rio de Žaneiru. Odlučeno je da će se izborni 33. Kongres FIVB održati 2012. u Anahajmu, u SAD. Saopšteno je i da će se IX SP u beach – volley odigrati 2013. u Poljskoj.